Author: Kysela
Last saved by: Chvastek

Materiál na rokovanie pre Mestské zastupiteľstvo v Žiline

VOĽBA PRÍSEDIACICH
OKRESNÉHO SÚDU ŽILINA

Materiál obsahuje:
1.	Návrh na uznesenie
2.	Dôvodová správa
3.	Materiál – Zoznam navrhnutých kandidátov za prísediacich Okresného súdu Žilina

Predkladá:

Ing. Viliam Mikuláš
prednosta mestského úradu

Vypracovala:

JUDr. Elena Krausová
vedúca odboru organizačného a vnútornej správy

V Žiline dňa 07.01.2009

UZNESENIE MESTSKÉHO ZASTUPITEĽSTVA V ŽILINE

Uznesenie č.__/2009

Mestské zastupiteľstvo v Žiline

I.	volí

1.	v zmysle zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov 

Máriu Adamíkovú
Alžbetu Dobroňovú
Boženu Franclovú
Milana Chovana
Magdalénu Kirchnerovú
Stanislava Kullu
Ing. Vladimíra Oleša
Annu Vrabcovú

za prísediacich Okresného súdu Žilina na obdobie rokov 2008-2012

Dôvodová správa
Predložený materiál sa predkladá Mestskému zastupiteľstvu v Žiline na základe požiadavky Okresného súdu Žilina zo dňa 15.12.2008 o zabezpečenie volieb prísediacich Okresného súdu Žilina na obdobie rokov 2008 – 2012 v zmysle zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov (ďalej len „zákon“). 
V zmysle § 140 tohto zákona volia prísediacich obecné zastupiteľstvá v obvode príslušného súdu z kandidátov z radov občanov, ktorí majú trvalý pobyt alebo pracujú v obvode súdu. Prísediacich navrhujú starostovia obcí a primátori miest. Zvolenému prísediacemu vydá obecné zastupiteľstvo osvedčenie o zvolení. Zvolení prísediaci budú zasadať len v trestných senátoch. Prísediaci má nárok na preplatenie náhrad za výkon funkcie prísediaceho – cestovných náhrad, náhradu hotových výdavkov a v prípade zárobkovo činných osôb aj náhradu mzdy, resp. ušlého zárobku. Paušálna náhrada patriaca prísediacemu za 1 pojednávací deň je 2 €. Funkcia prísediaceho je čestná funkcia, a preto nie je možné od nej očakávať finančný profit.
Predpoklady na výkon funkcie prísediaceho ustanovené v § 139 zákona posúdil Okresný súd v Žiline. JUDr. Daniel Béreš, predseda Okresného súdu Žilina vo svojom liste č. 1SprV/518/08 zo dňa 09.12.2008 oznámil, že k navrhnutým kandidátom nemá výhrady a s voľbou prísediacich súhlasí. Navrhnutí kandidáti podľa vyjadrení súdu činnosť prísediaceho už vykonávali.
Návrh materiálu bol predložený dňa 13.01.2009 Mestskej rade v Žiline, ktorá svojím uznesením odporučila Mestskému zastupiteľstvu v Žiline zvoliť navrhovaných kandidátov za prísediacich Okresného súdu v Žiline.

Návrh materiálu je v súlade s právnymi predpismi Slovenskej republiky a nemá dopad na rozpočet mesta Žilina.